Trump este șantajat de Putin cu materiale deținute de către FSB, acuză un fost șef KGB înainte de întâlnirea din Alaska
Alnur Mussayev, fost agent KGB și șef al Serviciului de Securitate de Stat al Kazahstanului (moștenitorul KGB din Kazahstan) susține, într-o postare pe rețelele sociale, că Vladimir Putin ar deține documente și imagini compromițătoare care-l vizează pe Donald Trump. Fostul oficial KGB se referă la dosarul Epstein, despre care liderul de la Casa Albă a susținut în mai multe rânduri că nu a fost implicat. Informația vine în contextul în care Donald Trump și Vladimir Putin urmează să se întâlnească, vineri, în Alaska pentru a decide soarta Ucrainei.